Anno Domini MCCCCXLVIII, in vigilia apostolorum Petri et Pauli, nobilis vir et strenuus miles dominus Karolus Knutson, marscalcus Swecie ac capitaneus castrorum Wiborgensis, Rasaborgensis, Tauitzstahws Finlandie et Borkholm Ölandie, electus est in regem Swecie super Morasten per proceres ac fauore nobilium regni; et in crastino, videlicet ipso die apostolorum, in ecclesia cathedrali Vpsalie per venerabilem patrem et dominum, dominum Nicholaum Köning, episcopum Lyncopensem, cooperantibus venerabilibus patribus et dominis Erico Strengenensi, fratre Akone Arosiensi et Magno Aboensi episcopis, consecratus et coronatus.